

ΑΛΛΑΓΕΣ ΣΤΙΣ ΥΠΗΡΕΣΙΕΣ ΛΟΓΩ ΚΟΒΙΝΤ-19

Το Πρόγραμμα Εγκατάστασης και Μεταβατικής Υποστήριξης εξακολουθεί να παρέχεται στους πελάτες κατά τη διάρκεια της έξαρσης του COVID-19. Ωστόσο, ο τρόπος παροχής των υπηρεσιών μπορεί να αλλάξει σύμφωνα με τις επίσημες συμβουλές υγείας.

Επί του παρόντος, πολλοί φορείς βοηθούν τους πελάτες δια τηλεφώνου ή μέσω του διαδικτύου. Σε ορισμένες περιπτώσεις, οι φορείς υπηρεσιών δέχονται πελάτες που αντιμετωπίζουν επείγοντα ζητήματα ή σε περίπτωση που οι διαδικτυακές υπηρεσίες δεν είναι εφικτές.

Οι φορείς υπηρεσιών έχουν πρόσβαση σε υπηρεσίες τηλεφωνικής διερμηνείας για πελάτες που δεν μιλούν καλά Αγγλικά.

Μάθετε για τον COVID-19 και τα συμπτώματά του στο **[COVID-19 and its symptoms](https://www.health.gov.au/news/health-alerts/novel-coronavirus-2019-ncov-health-alert?utm_source=health.gov.au&utm_medium=redirect&utm_campaign=digital_transformation&utm_content=health-topics/novel-coronavirus-2019-ncov" \t "_blank)**

Πρόγραμμα Εγκατάστασης και Μεταβατικής Υποστήριξης (SETS)

## Τι είναι το πρόγραμμα SETS;

Το Πρόγραμμα Εγκατάστασης και Μεταβατικής Υποστήριξης (SETS) είναι ένα εθνικό πρόγραμμα για την αντιμετώπιση των αναγκών εγκατάστασης των δικαιούχων μεταναστών. Το πρόγραμμα στοχεύει στη βελτίωση της κοινωνικής και οικονομικής συμμετοχής τους και στην ανάπτυξη κοινοτικών συνδέσεων.

Υπάρχουν δύο στοιχεία του προγράμματος:

* *SETS – Υπηρεσίες Πελατών* όπου παρέχονται στους πελάτες πληροφορίες, συμβουλές, συνηγορία και βοήθεια πρόσβασης σε σχετικές υπηρεσίες.
* [*SETS – Οικοδόμηση Κοινοτικών Ικανοτήτων*](https://immi.homeaffairs.gov.au/settling-in-australia/sets-program/sets-community-capacity-building) που βοηθά νέες και αναδυόμενες κοινοτικές ομάδες και οργανώσεις να υποστηρίξουν τις κοινότητές τους ώστε να διασφαλίσουν την μακαροπρόθεσμη διατήρηση των θετικών στόχων εγκατάστασης.

## Ποιες υπηρεσίες παρέχει το SETS;

Οι φορείς SETS μπορούν να σας βοηθήσουν με πληροφορίες και συμβουλές για μια σειρά θεμάτων, όπως η εκπαίδευση και η κατάρτιση, η διευκόλυνση της απόκτησης της αγγλικής γλώσσας και η πρόσβαση στις γλωσσικές υπηρεσίες, η απασχόληση, η στέγαση, η υγεία και η ευεξία, η οικογενειακή και η κοινωνική υποστήριξη, οι μετακινήσεις, η συμμετοχή των πολιτών και τα νομικά ζητήματα.

Για παράδειγμα τα είδη δραστηριοτήτων μπορεί να περιλαμβάνουν λέσχες σπουδών, δεξιότητες οδήγησης και προγράμματα κατάρτισης, υγεία γυναικών και ομάδες ευαισθητοποίησης, ευκαιρίες πρακτικής συζήτησης στα Αγγλικά, μαθήματα ετοιμότητας για απασχόληση, καθώς και εύρεσης εργασίας στην Αυστραλία, δεξιότητες για συνέντευξη και συγγραφή ενός βιογραφικού σημειώματος.

Παρέχεται επίσης βοήθεια σε κοινοτικές ομάδες και διευθυντές κοινοτήτων για να βοηθήσουν τα μέλη της κοινότητάς σας.

Οι Φορείς Υπηρεσιών μπορούν επίσης να σας παραπέμψουν σε άλλες υπηρεσίες για να σας βοηθήσουν εάν αντιμετωπίζετε τυχόν προβλήματα.

## Δικαιούμαι να λαμβάνω υπηρεσίες;

SETS - Οι δραστηριότητες των Υπηρεσιών Πελατών παρέχονται στους μετανάστες κατά τα πρώτα πέντε χρόνια της ζωής τους στην Αυστραλία στις ακόλουθες κατηγορίες:

* μετανάστες ανθρωπιστικής αιτίας
* μετανάστες με οικογένειες με χαμηλή γνώση Αγγλικών
* εξαρτώμενα μέλη μεταναστών σε αγροτικές και περιφερειακές περιοχές με χαμηλή γνώση Αγγλικών
* επιλεγμένοι προσωρινοί κάτοικοι (υποψήφιοι κάτοχοι βίζας γάμου και προσωρινής βίζας συντρόφου και τα εξαρτώμενα μέλη τους) σε αγροτικές και περιφερειακές περιοχές με χαμηλή γνώση Αγγλικών.

SETS – Ανάπτυξη κοινοτικών ικανοτήτων με στόχο τις νέες και αναδυόμενες εθνοειδικές:

* κοινότητες, κοινοτικούς ηγέτες και αναδυόμενους εκπροσώπους κοινοτήτων, και
* οργανισμούς με περιορισμένη εταιρική ικανότητα.

## Πώς μπορώ να μάθω περισσότερα για τις υπηρεσίες SETS;

Για να βρείτε έναν φορέα SETS στην περιοχή σας, πατήστε [**εδώ**](https://immi.homeaffairs.gov.au/settling-in-australia/sets-program/sets-client-services) και ανοίξτε το σύνδεσμο λίστας Φορείς Υπηρεσιών. Μόλις έχετε εντοπίσει έναν φορέα στην περιοχή σας, αναζητήσετε στο διαδίκτυο την ιστοσελίδα του φορέα. Οι φορείς SΕΤS έχουν πληροφορίες για το πώς να επικοινωνήσετε καλύτερα μαζί τους στην ιστοσελίδα τους.